runetrust/blame-folketinget-dk huggingface dataset:
Lars Kramer Mikkelsen (S), 2002-05-30:
Så længe vi ikke hører ordførerne for regeringspartierne tage afstand fra de indlæg, som hr. Søren Krarup holder fra talerstolen, så må vi tage det som udtryk for, at man også er enig i den retorik, som anvendes her fra talerstolen af hr. Søren Krarup.
Peter Skaarup (DF), 2020-01-28:
Vi foreslår også, at man i forhold til de ekstreme moskeer som f.eks. Grimhøjmoskeen og over for hadprædikanter, der opfordrer til overgreb og drab, har utrolig meget fokus, og så foreslår vi også, at man skal have mere kontrol med de muslimske friskoler, som potentielt udgør en særlig risiko, fordi man der lærer den rette lære, og det er den forkerte lære, hvis vi gerne vil beskytte det jødiske samfund i Danmark.
Uffe Elbæk (RV), 2011-12-14:
Jeg synes, det er meget interessant at høre, at man fra Dansk Folkepartis side sætter spørgsmålstegn ved armslængdeprincippet og også sætter spørgsmålstegn ved hele den konstruktion, som Danmarks Radio er bygget op omkring, og som Folketinget bakker op om.
Morten Bødskov (S), 2020-03-11:
Vi tror på, at de prioriteringer, vi har lavet, er nogen, som er med til at sikre, at dansk økonomi også på lang sigt er holdbar og kan være i fremdrift, ved at vi nu i stedet for at bruge masser af kræfter på at finde besparelser på uddannelsesområdet, som den tidligere regering gjorde, investerer i uddannelse.
Mogens Lykketoft (S), 2010-05-18:
Folketinget opfordrer regeringen til at arbejde for parternes efterlevelse af Genevekonventionerne og andre internationale forpligtelser, herunder at - Israel fastfryser alle bosættelsesaktiviteter og stopper ødelæggelser af palæstinensiske boliger, - Israel substantielt forbedrer bevægelsesfrihed og levevilkår og modvirker truslen fra eksterne bosættere på Vestbredden, - Israel øjeblikkelig, i samarbejde med Egypten, sikrer, at bistand, varer og personer kan komme til og fra Gaza - Den Palæstinensiske Autoritet forstærker sikkerhedsindsatsen og retssektoren og - militante grupper stopper terror og raketangreb mod Israel.«
Sikandar Siddique (UFG), 2020-12-03:
Men jeg vil så bare en gang til spørge, om Socialdemokratiet har konkrete tiltag eller idéer til, hvordan vi kan give vores religiøse minoriteter mulighed for at tjene fædrelandet, ligesom i Maria Mawla-sagen og sagen, vi havde oppe, jeg tror, det var i februar måned.
Mikkel Bjørn (DF), 2024-05-29:
Tak til hr. Sjúrður Skaale for en absolut fremragende tale, som jeg også synes udstiller det hykleri, som vi ser på særlig venstrefløjen, altså det her med at man, hver gang man hører ordet Israel, så ser rødt, men at de problemer, der er på den anden side, har man ikke rigtig øje for.
Niels Helveg Petersen (RV), 2009-05-26:
Jeg tror, at virkningerne af det her lovforslag bliver meget negative, og jeg kan ikke forstå, hvorfor regeringen synes, det er så vigtigt at halvere en afgift, samtidig med at man altså sætter et i øvrigt meget velfungerende flaskesystem på spil, som er opbygget i Danmark, hvor vi har betydelig også teknologisk viden.
Lars Løkke Rasmussen (V), 2009-11-11:
Det er vigtigt, for – som jeg har sagt det mange gange før – en af de største risici, der knytter sig til den økonomiske krise, er jo det forhold, at man risikerer, at en ung generation ikke får tilstrækkelig hurtigt og sikkert fodfæste på arbejdsmarkedet.
Kim Behnke (FP), 1997-11-04:
Og hvis det er tilfældet, skal man jo huske at etablere en vagtordning i den anden ende af ledningen, for det hjælper jo ikke noget, at den computer, som skal modtage de elektroniske data, er slukket i længere tid, fordi den pågældende, der skal tage imod oplysningerne, er på ferie eller på studietur, eller hvad man ellers kan forestille sig. F.eks. har Jyllands-Postens digitaltillæg til stor fornøjelse for læserne bragt beretninger om, hvordan alle mulige advokatkontorer osv. praler med, at der er elektronisk adgang til deres kontorer, men hvor det så viser sig, at der faktisk ikke er nogen på kontoret til at tage imod oplysningerne, og så får folk jo ikke noget ud af det. Derfor skal man altså sikre sig, at der er nogle til at tage imod de data, der kommer ind, så folk ikke henvender sig forgæves, f.eks. ved, at der er en kvitteringsordning eller lignende.
Lene Espersen (KF), 2004-02-04:
Som jeg har sagt til hr. Klaus Hækkerup, og uanset hvor mange gange hr. Klaus Hækkerup spørger om det og kommer med eksempler, vil jeg gerne understrege, at der er specifikke opgaver, som en tilsynsmyndighed skal tage sig af, men der er altså også sager, som har at gøre med forvaltningen og driften i det daglige, som det ikke tilkommer tilsynsmyndigheden at tage stilling til.
Frank Jensen (S), 1998-11-19:
Der er også den principielle tilgang til det, som bl.a. fru Dorte Bennedsen var inde på, om man har tillid til, at pressen kan håndtere det, at man har et bånd med, hvad der har fundet sted i det retslokale, så man måske efterfølgende kunne konfrontere eventuelle deltagere med det, der er foregået i retten.
Thomas Adelskov (S), 2008-02-19:
I den aftale, vi indgik i juni 2007, fik vi indført en garanti for, at hvis dette register nu ikke virker, ikke har den tilsigtede virkning og ikke sikrer, at fagbevægelsen rent faktisk får de nødvendige redskaber til også at kunne følge de udstationerende virksomheder, genoptager vi diskussionen om bl.a. det krav og de ønsker, der har været fra fagbevægelsen om at få en mærkningsordning for f.eks. byggepladser.
Helle Sjelle (KF), 2010-11-16:
Formålet med jobpræmien er at gøre det mere attraktivt for enlige forsørgere at komme i arbejde, for i dag er det desværre sådan, at det knap nok kan betale sig at arbejde, hvis man er enlig forsørger på dagpenge eller kontanthjælp, som samtidig modtager børnebidrag og eventuelt også andre ydelser.
Pernille Vermund (NB), 2021-05-06:
Jeg tror, at en af de forbrydelser, som vi på tværs af Folketinget er enige om er noget af det mest grove, man kan gøre ved et andet menneske, er voldtægt, og vi bad for nylig på voldtægtsområdet om en statistik for, hvor mange udlændinge der er dømt for voldtægt de seneste år, hvor mange der er blevet udvist og har fået et indrejseforbud, og hvor mange der har fået en advarsel.
Morten Messerschmidt (DF), 2023-02-28:
Men det ville have været dejligt, om også andre ordførere havde stået heroppe den dag i dag, når folk mobiliserer sig på Slotspladsen; når danskerne, ikke bare fagbevægelsen og kirken, men hele folket reagerer imod det her – altså om man havde haft samme mandsmod, som jeg vil tillade mig at sige at SF og Liberal Alliance havde, når man skal stå på mål for det her.
Birthe Rønn Hornbech (V), 1998-11-19:
Og vi ser selvsagt i det hele taget meget positivt på en så stor offentlighed som muligt, så længe denne offentlighed tjener sit oprindelige formål, nemlig at give befolkningen mulighed for at følge med i, at det går rigtigt til i retssalene, for så er offentligheden jo en vigtig del af folkeoplysningen.
Ellen Trane Nørby (V), 2013-05-29:
Så kommer vi til, både ude i kommunerne, og når vi laver en forsvarsreform, hvor vi sparer 2,7 mia. kr., at vende hver en krone, så kommer vi til at spørge os selv, både i forhold til de omkostninger, staten har, og dem, kommunerne har: Hvordan kan vi få den samme velfærd for færre penge ved at gøre det klogere og ved at gøre det bedre?
Lars Løkke Rasmussen (V), 2016-01-19:
Jeg tror bare, jeg må sige, at jeg forstår begge analyser, og jeg deler sådan set begge ambitioner, både det med at få vores asyltal under kontrol og det med at sikre noget fremtidig vækst og velstand ved at lette omkostningerne for vores virksomheder ved at sikre, at det for ganske almindelige danskere bedre kan betale sig at arbejde.
Poul Fischer (DF), 2002-04-30:
Jeg vil godt starte med at sige tak til ministeren og partiernes ordførere for debatten her i dag, selv om der ikke er kommet de udmeldinger, som vi gerne ville høre og forventede, efter hvad man har sagt ved tidligere behandlinger her i Folketingssalen, hvad man har sagt i valgkampen, og ikke mindst hvad der står i regeringsgrundlaget.
Lykke Friis (V), 2010-04-13:
Min konklusion er derfor, at selv om regeringen er enig i intentionerne bag forslaget, kan vi ikke støtte det konkrete forslag, dels fordi forslaget kortslutter processen med udmøntningen af regeringens langsigtede strategi, dels fordi jeg ikke er enig i, at de foreslåede tiltag løser de problemer, som vi står over for.
Keld Albrechtsen (EL), 2004-12-02:
Der kan blive tale om et meget storslået naturlandskab, og vi vil anbefale, at genopretningen, så vidt det overhovedet er muligt, kommer til at ske på naturens egne betingelser, f.eks. ved at vandløb genskabes på den måde, at de selv finder deres naturlige leje.
Morten Messerschmidt (DF), 2020-11-17:
Men hver eneste gang vi har diskuteret nye traktater, har hr. Jens Rohde sagt: Det er lige om hjørnet, så får vi det EU, som kan løse problemerne; det, der kan skabe fred ude i verden; det, der kan løse klimaproblemerne; det, der kan matche USA; det, der kan lave en fælles udenrigspolitik.
Dennis Flydtkjær (DF), 2022-03-04:
Så vi er helt enige i formålet, men er selvfølgelig nysgerrige, i forhold til hvorfor vi ikke bare fastslår det ved lov nu i stedet for en bekendtgørelse, altså den sidste del, jeg nævnte, med, at der skal gå en orientering direkte til hovedorganisationerne i stedet for.
Gitte Lillelund Bech (V), 2002-02-07:
Samtidig har vi ønsket at få sat fokus på daghøjskolernes muligheder for fast lokal forankring, således at det i langt højere grad er muligt at samtænke daghøjskolerne med den øvrige aktivering i den enkelte kommune og samtidig stille lokalt tilpassede kvalitetskrav.
Finn Sørensen (EL), 2012-04-17:
Her er jo nok en grundlæggende forskel mellem Det Konservative Folkeparti og Enhedslisten, for vi mener faktisk, at det er en styrke i vores samfund, at vi har det, som vi kalder nogle universelle velfærdsydelser og rettigheder, og at det er med til at skabe lighed i samfundet og også skabe grundlag for den merværdi, som det producerende erhvervsliv kan præstere.
Karina Lorentzen Dehnhardt (SF), 2025-01-28:
Jeg har masser af idéer til finansiering, og jeg tror også, ministeren jo selv er kommet med nogle af dem eller i hvert fald har fremlagt nogle betænkninger om brug af fodlænke med nogle af de samme tanker, som vi i SF har haft mange gange, og som jeg tror kan være med til at skabe nogle pladser.
Christian Juhl (EL), 2013-05-21:
Så kom vi i en situation, hvor stort set det meste af verden på nær Mikronesien og USA støttede Israel, og da kunne både Venstre og Konservative godt se, hvad vej vinden blæste, og de skyndte sig jo så i en pressemeddelelse at fortælle, at de gerne ville opfordre udenrigsministeren til at stemme for, og så er det rigtigt, at udenrigsministeren var meget, meget langsom til at melde ud.
Kim Edberg Andersen (DD), 2026-02-05:
Jeg havde faktisk også tænkt, inden jeg gik herop – eller i hvert fald, inden debatten startede – at den skal jeg læse op, for det er en god tale, og den fortæller om islamisering og om alle de her ting, som vi gang på gang har sagt er et problem, når vi har stået her i Folketingssalen og snakket bederum.
Knud Erik Kirkegaard (KF), 2000-04-27:
Dér kan der være en konflikt mellem muligheden for at tage bopæl i Grønland eller på Færøerne og den aftale om efterløn, der allerede eksisterer med de pågældende to områder. Om det vil jeg blot sige, at vi i Det Konservative Folkeparti håber på, at det vil være muligt at forhandle sig frem til en ordning, så vi også fremover har en lovgivning, der betyder, at man kan tage ophold både på Færøerne og i Grønland.
Sandy Brinck (S), 2003-11-12:
Den regulering, som foreslås af regeringen med dette forslag, er den samme, som Venstres liberale løve, Søren Pind, foreslog op til Venstres forrige landsmøde, hvor statsministeren klart afviste modellen, og Venstres politiske ordfører, hr. Jens Rohde, kaldte tanken for usympatisk.
Lene Espersen (KF), 2006-04-21:
Som jeg også har redegjort for – og det synes jeg også er vigtigt at få sagt for at understrege, at det selvfølgelig er en beklagelig situation, vi står i – så vil jeg nedsætte et sagkyndigt udvalg, der skal overveje, om også sælgers ansvar efter kø beloven kan udvides.
Mette Abildgaard (KF), 2021-08-26:
For man må jo sige, at Dansk Folkeparti har haft massiv indflydelse igennem årene, og når man nu vælger ikke at bakke op om det her lovindgreb, med henvisning til at man mener, der skal mere i lønningsposen til sygeplejerskerne og, kunne jeg forestille mig, også til andre faggrupper, så går jeg ud fra, at man må have finansieret det i ens egen økonomiske politik.
Kim Behnke (FP), 1998-02-05:
Og da Folketinget havde tredjebehandling af lovforslaget den 30. maj - læg mærke til, hvor kort tid der var gået fra den 13. maj til den 30. maj; nogle vil måske sige lang tid, men det var jo grønærtforliget, som absolut skulle gennemføres - sagde jeg under forhandlingerne, side 8311: »Det er jo indlysende klart, hvordan de her bilafgifter nu skal beregnes.
Margrethe Vestager (RV), 2009-05-27:
Derfor vil jeg gerne give ordføreren mulighed for at uddybe noget af den konservative politik, som vi har stiftet bekendtskab med på det seneste, for jeg kan forstå, at i modsætning til ordføreren er ordførerens formand ikke stolt af den offentlige sektor – i hvert fald ikke af lærernes arbejdsforhold.
Ole Sohn (SF), 2005-05-10:
Så er de jo nødt til at hæve normeringerne af ordinære stillinger, og hvordan vil Socialdemokratiet sikre, at stort set samtlige kulturinstitutioner i det her land ikke kommer i problemer, fordi de i dag finansieres af jobtilskudspersoner i kraft af den stramme økonomi, staten har lagt over kommunerne, fordi tingene jo skal hænge sammen?
Kim Christiansen (DF), 2012-11-15:
Jeg kan jo forstå, at det bliver meget svært at få et flertal for overhovedet at tage det her op, fordi alle partier – lige på nær Enhedslisten – står heroppe på talerstolen og kipper med det blå flag med de gule stjerner og siger: Jamen altså, vi ville gerne, men vi kan jo ikke, fordi EU – de store folk nede i Bruxelles – har sagt, hvordan vi skal opføre os.
Lars Løkke Rasmussen (V), 2004-04-20:
Derfor er det også helt urimeligt, at man fra Amtsrådsforeningens side i går ved formanden for Sundhedsudvalget, som vel primært optrådte i kapacitet af næstformand for Socialdemokratiet, forsøgte at bruge den her situation, som jeg i øvrigt selv først offentliggjorde for pressen i en forsideartikel i Jyllands-Posten i oktober sidste år, at bruge den her situation til at så tvivl om regeringens politik, al den stund den ændring i registrering, der nu finder sted fra den 1. januar, er resultatet af en aftale, som jeg har indgået med Amtsrådsforeningen den 17. september 2002, som satser på et analysearbejde, Amtsrådsforeningen selv deltog i, og en fuldstændig entydig anbefaling af, at vi nu pr. 1. januar gør det, jeg har gjort.
Ole Birk Olesen (LA), 2019-02-28:
Men det er også nemt for hr. Henning Hyllested fra Enhedslisten at sige det, for hr. Henning Hyllested ville ikke skulle deltage i den forhandling om finansloven, hvor man skal pille nogle ting ud af anlægsrammen for at finde plads til sporene på Vestfyn.
Morten Bødskov (S), 2012-10-23:
Nu kender jeg hr. Kristian Thulesen Dahls forhold til Liverpool F.C. ganske udmærket, så jeg er næsten overbevist om, at den trøje tager han aldrig af, den sover han nærmest med på, og det er ganske udmærket, for så er han sikker på, at den ikke bliver væk.
Lotte Bundsgaard (S), 2005-09-06:
Så derfor må man sige til førtidspensionisterne derude, at når fru Pia Kjærsgaard eller hr. Kristian Thulesen Dahl siger, at de ikke vil have et A- og et B-hold blandt førtidspensionisterne, så mener de det ikke, når det kommer til stykket, for når Socialdemokraterne kommer med et forslag om at løfte alle de førtidspensionister, der er på den gamle ydelse, op til den nye ydelse, give dem en anstændig ydelse hver måned, så taler hr. Kristian Thulesen Dahl udenom i stedet for bare at sige det, som det er, at det vil Dansk Folkeparti ikke være med til.
Martin Lidegaard (RV), 2020-05-26:
Når det handler om bidraget til Hormuzstrædet, som jo er en fregat, mener vi, at det sender et meget vigtigt udenrigspolitisk signal, at Europa her selvstændigt tager et initiativ til en fredelig overvågning af strædet og dermed også lægger en skillelinje ned mellem den amerikanske Iranpolitik og den europæiske Iranpolitik, som jo, som alle ved, er forskellig i disse år.
Ole Birk Olesen (LA), 2018-03-14:
Jamen hr. Rasmus Prehns spørgsmål går jo primært på de 50 kr., og der er mit svar ganske simpelt det, som jeg allerede har sagt: Jeg synes ikke, at det er noget problem, at man skal betale for at få fornyet sit rejsekort, ligesom jeg heller ikke synes, det er et problem, at man skal betale for at få fornyet sit visakort.
Carsten Bach (LA), 2019-01-31:
Det er ikke, fordi jeg vil sige voldsomt meget om det nærværende beslutningsforslag, men jeg vil dog sige, at jeg selvfølgelig har meget, meget stor sympati for baggrunden for beslutningsforslaget, for vi skal selvfølgelig passe på de dyr, vi transporterer rundt i vores land, og vi skal selvfølgelig ikke acceptere det, hvis der er mennesker, som ikke overholder de regler, vi nu engang har lavet på området.
Anne Baastrup (SF), 2010-04-19:
Nu har jeg jo ikke adgang til at stille et tredje spørgsmål, men jeg kan bare ikke undgå at minde hr. Martin Henriksen om, at vi for en uges tid siden førstebehandlede et lovforslag, som Dansk Folkeparti støttede, og som handler om, at mennesker med handicap bliver betragtet som genstande, der kan flyttes rundt med af kommunerne efter forgodtbefindende, uden at de bliver betragtet som mennesker, der selv kan tænke og selv gerne vil være et bestemt sted i Danmark.
Lisbeth Bech-Nielsen (SF), 2022-05-10:
På den ene side har vi et tungtvejende hensyn til privatlivets fred, som er en fuldstændig grundlæggende ret, der er sikret i både danske og internationale regler, og på den anden side hensynet til politiets arbejde og mulighed for at opklare forbrydelser med det effektive efterforskningsværktøj, som dna-profiler udgør.
Sophie Hæstorp Andersen (S), 2008-05-22:
Vi tog debatten i 2006, og jeg synes, at vi stadig væk står i den situation, at vi faktisk har positive udtalelser fra både danske imamer og islamiske trossamfund i Danmark, og vi har også flere gange haft positive dialoger med bl.a. Carsten Niebuhr Instituttet, Hans Ravn Iversen fra Københavns Universitet og med andre, som siger, at de har en meget stor interesse i at være med til at udbyde den her form for studier, men at de indimellem alligevel synes, at de økonomiske rammer er snævre, uanset hvordan vi så ellers er med til at godkende uddannelser i Danmark.
Karen Hækkerup (S), 2014-04-25:
Endelig fremgår det af forslaget, at forslagsstillerne gerne vil have genindført klageadgangen til ressortministerier i en række udlændingesager og indført en undtagelsesbestemmelse, som ministeren kan bruge til at bremse eller udskyde udvisning af en udlænding med i sjældne og særlige sager.
Zenia Stampe (RV), 2024-04-12:
Men der er jo stadig væk en eller anden balance her, for os i hvert fald, i forhold til at det, at der er nogen, der udnytter det til at misbruge reglerne og værst af alt til at udnytte mennesker i en meget, meget udsat position, jo ikke nødvendigvis er et argument for at trække et bureaukrati ned over hovedet på alle.
Jens Peter Vernersen (S), 2004-05-25:
Fraflytning af unge uddannelsessøgende giver forhåbentlig et uddannelsesløft, idet man må forudsætte, at de søger mod uddannelser, men det er helt afgørende, at der er uddannelsespladser og uddannelsestilbud til unge uddannelsessøgende regionalt.
Peter Skaarup (DF), 2000-11-02:
En af de hovedopgaver, som vi ser, at Europarådet har haft, er jo i forhold til Tjetjenien, hvor vi synes, at man er kommet med en meget fin kritik af russernes håndtering af konflikten i Tjetjenien og de mange grimme situationer, vi har set Rusland forårsage i Tjetjenien.
Jens Kirk (V), 2007-03-20:
Det her med gælden synes jeg sådan set vi har afklaret, hr. Bjarne Laustsen og undertegnede, og vi er enige om – tror jeg – at den, der har en god drift, sådan set ikke behøver at være bange for en vis gældsætning, hvis man kan svare enhver sit ud fra de budgetter, man har.
Brian Mikkelsen (KF), 2017-01-26:
Først vil jeg, med hensyn til hvor unge kan servere og hjælpe til med at servere alkohol, sige, at ud over rammerne omkring med perioden fra kl. 6 til kl. 22 – det, at der skal være voksenpersonale til rådighed, og de andre kriterier – så skal stedets primære formål være at servere mad.
Erling Bonnesen (V), 2011-11-16:
Når der foreligger et notat om, at en fjerdedel af det danske landbrugsareal vil glide ud af produktion i løbet af de kommende år, ved at det bliver forsumpet og på den måde ikke længere kan anvendes, er der jo grund til ligesom at spærre øjnene op og sige, at når man så har chancen for at kunne få det ændret, og når der ligger en mulighed for at få det ændret, har man jo chancen for også på den front så at sige at medvirke til ikke at skade landbrugets konkurrencevilkår og få win-win-situationen, altså både gøre noget godt for miljøet og samtidig undgå de store samfundsmæssige tab, herunder tab af en masse arbejdspladser.
Mette Frederiksen (S), 2023-05-31:
Jeg er meget, meget glad for at være statsminister i Danmark, og jeg bliver jo næsten lidt rørt over, at partier, som jeg ikke på den måde synes har investeret en masse i, at jeg skulle være statsminister, nu på en eller anden måde også kerer sig om, at jeg er her, og det takker jeg for. Men det er ikke korrekt, at jeg har en jobansøgning ude til et andet job.
Aki-Matilda Høegh-Dam (SIU), 2019-10-03:
Jamen jeg er da ked af, at hr. Søren Espersen mener, at jeg som Grønlands repræsentant ikke har en forståelse for, hvad det grønlandske folk føler omkring den historie, der har været, fordi man måske har været meget bedre end andre kolonisatorer.
Kristen Touborg (SF), 2008-01-23:
Vil ministeren være indstillet på at ændre reglerne for ophold i Danmark med henblik på at deltage i en ungdomsuddannelse eller grundskoleuddannelse, så unge, der kommer til Danmark for at være en del af et internationalt studiemiljø, kan gennemføre en IB-diplomuddannelse, selv om det vil betyde 2 års ophold i Danmark?
Morten Dahlin (V), 2022-05-17:
Derfor ønsker vi naturligvis også at sikre, at danske borgere, der kommer til skade ved terrorhandlinger, eller pårørende hertil sikres et egentligt retskrav på erstatning eller godtgørelse fra den danske stat, uanset om overtrædelsen er foregået på dansk jord eller under lovligt ophold i udlandet.
Hans Christian Schmidt (V), 2002-05-28:
Og det er de jo, hvis de er opført på grundlag af manglende oplysninger. Her har jeg jo skrevet: Jeg går ud fra, at der med betegnelsen fejlopførte sigtes til tilfælde, hvor der er meddelt byggetilladelse til en aftægts- eller medhjælperbolig på grundlag af ejerens oplysninger, men hvor det efterfølgende er konstateret, at boligen benyttes af andre end ejerens familie eller en medhjælper.
Peder Hvelplund (EL), 2019-10-22:
Jeg tror lige allerførst, jeg vil bede ordføreren bekræfte – nu nævnte han tidligere i et svar til min kollega hr. Rune Lund skatteaftalen fra 2012 – at den skatteaftale var Enhedslisten ikke en del af, og så vidt jeg husker, var vi sådan set en del mere pikerede over den aftale, end Dansk Folkeparti var.
Jytte Hilden (S), 1997-11-27:
Så er jeg også nødt til at understrege igen og igen - da det var nogle forhandlinger, jeg selv var tæt på - at Venstre og De Konservative stillede det absolutte krav, som vi andre støttede og styrkede, at samtlige penge fra indtægten ved salget af Tele Danmark ubeskåret skulle gå til nedbringelse af statens gæld.
Per Clausen (EL), 2009-10-22:
Derfor er det vel ikke helt rigtigt at sige, at det ikke er et besparelsesforslag forstået på den måde, at fusionerne måske var en del af det, som skulle gøre det forsvarligt at gennemføre de besparelser, som alle Folketingets partier med undtagelse af Enhedslisten aftalte.